Szülői Magatartási Kódex

*Előszó:*

*A Szülői Magatartási Kódex a Magyar Tenisz Szövetség (továbbiakban: MTSZ) válogatott edzői, a magyar edzők, elismert pszichológusok, és jelen sportolók szülei közreműködésével, valamint a Nemzetközi Tenisz Szövetség (továbbiakban: ITF), és egyéb Tenisz Szövetségek javaslatai, és alkalmazott Kódexei alapján jött létre. A magyar tenisz fejlődésének feltétele, a sportolók (továbbiakban: játékosok), edzők, és szülők/törvényes képviselők és hozzátartozók (továbbiakban: szülő(k)) hajlandósága az együttműködésre, csapatmunkára és egy magasabb szintű professzinalizmusra.*

*Az Szülői Magatartási Kódex fő célja a MTSZ szakmai programjaiban megfogalmazott és kitűzött célok megvalósításának segítése, valamint a játékosok jóléte, és a munkakörnyezet magasabb és professzionálisabb szintre emelése.*

*Továbbá a Kódex célja a résztvevők jogainak és kötelességeinek meghatározása, olyan pontokba szedett szabályokon keresztül, melyek a fő célok elérésén túl meghatározzák és segítik a résztvevők (játékosok, edzők, szülők) egymásközti jó viszonyának kialakítását, megtartását. Ápolja a magyar tenisz hagyományait, hogy a következő generációk is őrizzék, fejlesszék azt tovább. Továbbá a játékosok hatékony nevelésének feltétele a szülők tudatos szerepvállalása, és a szülői kötelességek betartás. Ez a szerepvállalás kolcsönosen érvényes a játékosokra és edzőkre is, melyeket a Játekos-­‐, és az Edzői Magatartási Kódexben fogalmaztuk meg. A három egység (játékos, edző, és szülő) kölcsönös együttműködése az alapfeltétele a magyar tenisz fejlődéséhez.*

*Hatálya kiterjed a sportolók szüleire, törvényes képviselőire és hozzátartozóira. Továbbá, a kódexben foglaltak érvényesek az edzések, versenyek helyszínén, az MTSZ által szervezett rendezvényeken, edzőtáborokban és az oda-­‐visszautazás közben.*

# MTSZ magatartási alapelvek

Minden szülő köteles tiszteletben tartani az edzők, más játékosok és szülők, szakemberek és egyéb személyek jogait és méltóságát. A vallási, nemi, etnikai és nemzeti megkülönböztetés, valamint az erkölcstelen és társadalmilag nem elfogadott magatartás nem elfogadható. A szülőknek a társadalmi normáknak megfelelően kell viselkedniük, és teljes mértékben felelősséget kell vállalniuk tetteikért.

A szülők, gyermekük sportolását, mint lehetőséget, nem pedig mint jogot fogadják el a gyermekük részére, valamint kötelesek egy kedvező, pozitív képet alkotniu a sportágról.

# Szülői Magatartási Kódex

1. § A szülő jogai
2. A szülő joga, hogy megismerje a játékos szakmai programjaiban kitűzött célokat, valamint tájékoztatást kapjon az esetleges változásokról, annak okairól.
3. Rendszeres tájékoztatás gyermeke fejlődéséről, magaviseletéről.
4. Az MTSZ által nem támogatott nemzeti és nemzetközi versenyeknél a szülőnek joga van a játékos versenyein nézőként részt venni, valamint gyermekét saját költségén, a versenyre elkísérni.
5. Az MTSZ által nem támogatott nemzetközi versenyeknél a szülő jogában áll kérvényezni a csapatvezető feladatok ellátását. A kiválasztás szempontjairól, és feltételeiről a *„A nemzetközi junior versenyekre delegált csapatvezetők kiválasztásának menete és a csapatvezetők kötelességei”* dokumentum rendelkezései az irányadók.
   1. Amennyiben egy nemzetközi versenyen a szülő személye van megjelölve hivatalos csapatvezetőként, akkor a kijelölt szülő köteles a legjobb tudása szerint elvégezni a *„A nemzetközi junior versenyekre delegált csapatvezetők kiválasztásának menete és a csapatvezetők kötelességei”* dokumentumban megfogalmazott feladatokat.
6. Az MTSZ által részben vagy teljesen támogatott nemzetközi versenyeknél, ahol a szülő nem a hivatalos csapatvezető, a csapattal való utazást, és/vagy a verseny helyszínén való tartózkodást kizárólag előzetes írásos kérvény benyújtásával kérheti. A kérvény pozitív elbírálása esetén, a szülő az utazás során és/vagy a verseny helyszínén nem zavarhatja a csapat munkáját, valamint az utazással-­‐, és a helyszinen való tartózkodással felmerülő költségeket az MTSZ nem állja. Az edzéseket és a mérkőzéseket kizárólag a nézőtérről tekintheti meg. Amennyiben a játékos szülője ezt nem tartja be, a játékos támogatását az adott versenyre-­‐, valamint az MTSZ által részben vagy teljesen támogatott nemzetközi versenyekre való kisérést és tartózkodást az MTSZ megvonhatja.
7. Az MTSZ által szervezett edzéseken, edzőtáborokon, felméréseken, és egyéb eseményeken a szülő csak az MTSZ előzetes írásbeli engedélyével tartózkodhat. Az engedélyezés nem szükséges azon játékosok szülője esetében, akivel egyedi szerződést kötött az MTSZ, továbbá azokra az eseményekre, amelyek

„nyitott” napoknak tekinthetők. Ilyen napokon a szülő az edzésesket és egyéb sportfelkészüléseket kizárólag a nézőtérről tekintheti meg. Olyan létesítményeknél, mint pl. fedett pályáknál, ahol a nézőknek nincs biztosítva külön nézőtér, a szülő olyan helyeről tekintheti meg az edzést, amelyről fizikailag nem korlátozza a játékot, nem zavarja a folyamatos munkát, és tartózkodik a kérés nélküli tanácsadástól. A nyitott napok száma legfeljebb havonta egy alkalom.

1. § A szülőkre vonatkozó magatartási elvárások
2. Tisztelet és személyes magatartás
   1. A szülő köteles tisztelni minden személy véleményét, és tiszteletben tartani más szakértők (pl. edzők, orvosok , gyógytornászok, sporttudósok stb.) észrevételeit.
   2. A versenyeken a bírók személyének tisztelete és döntésének betartása kötelező.
   3. A szülő köteles tisztelni gyermeke ellenfeleit a győzelemben és a vereségben egyaránt.
   4. Az szülőnek együtt kell müködnie más szülőkkel, edzőkkel, szakértőkkel és egyéb személyekkel, amivel segíti az MTSZ szakmai programjaiban megfogalmazott és kitűzött célok elérését, valamint biztosítja gyermeke és más játékosok folyamatos feljődését.
   5. A szülő köteles betartatni a sportág szabályzatait gyermekükre vonatkozóan, különös tekintettel a sportszerű magatartásra és a tiltott szerek (alkohol, dohányáruk stb.) használatára, mely tilalmak megsértése esetén gyermeke kizárható.
   6. A sportág szabályainak érvényesülése és a példamutatás érdekében a szülőnek igazságosnak kell lennie minden helyzetben, valamint a játékosokat nem bátoríthatja szabályszegésre.
   7. Verseyeken és utazásokon minden szülőnek a sportághoz is méltó módon kell viselkednie, biztosítva ezzel is a zavartalan játékot, valamint a játékosok, edzők és csapatok zökkenőmentes munkáját.
   8. A játékosok közvetlen tanáccsal való ellátása (coach-­‐olása) – a szülő részéről – edzéseken, beütésken, és mérkőzéseken nem megengedett.
   9. A szülőknek el kell fogadniuk és tudomásul kell venniük, hogy az edzéseken és bármilyen tornán

-­‐versenyen az öltözőbe, életkortól függetlenül, csupán a játékosok és az edző léphetnek be.

* 1. Minden szülőnek javasolt az alkoholfogyasztástól és a dohányzástól való tartózkodás a Nemzeti Edzésközpontban (továbbiakban: NEK), és egyéb sportletesítmények területén.

1. Házirend
   1. A NEK és más sportlétesítmények igénybevételének során minden szülő köteles annak házirendjét betartani és betartását elősegíteni.
2. § Elvárt kommunikáció, kapcsolatok és kötelességek vállalása
3. Általános kommunikáció
   1. A szülőnek őszintén és következetesen kell kommunikálna az edzőkkel, szakemberrel, és más személyekkel, valamint eleget kell tenni minden szóbeli és írásbeli kötelezettségnek.
   2. A szülőknek el kell zárkózniuk az erkölcstelen szóbeli megnyilvánulástól és kommunikációtól (pl. szitkozódástól).
   3. Amennyiben a játékos rendelkezik felelős edzővel, más edző(k) alkalmazása a játékos felelős edzőjének előzetes egyezetetése nélkül nem megengedett.
   4. A szülők kötelesek minden jellegű egészségügyi problémáról tájékoztatni gyermekük felelős edzőjét, valamint minden egészségügyi vizsgálat eredményéről kötelesek tájékoztatni felelős orvosukat.
   5. Azon játékos szülei, akik anyagi támogatásban részesülnek valamely MTSZ által irányított programból, a szülő köteles tartózkodni minden nyilvános kijelentéstől és nyilatkozattól, mellyel rossz hírnevét keltheti az MTSZ-­‐nek.
4. Bizalmi kapcsolat kialakítása
   1. A bizalmi kapcsolat kialakításához a szülőnek rendszeresen kommunikálnia kell az edzővel, becsülnie és támogatnia kell az edző munkáját, el kell fogadnia az edző szakmai döntéseit, kerülnie kell a kérés nélküli szaktanácsadást.
   2. MTSZ által szervezett válogatott edzéseken, edzőtáborokon, felméréseken, versenyeken és egyéb eseményeken, a szülők kötelesek elfogadni gyermekük felelős edzőjének személyét, melyet az MTSZ szakmai vezetősége választ ki, valamint azt, hogy a felelős edző jogosult és köteles az eseményre vonatkozó összes teendő lebonyolítására és koordinálására.
   3. A szülőknek tartózkodniuk kell minden olyan nyilvános kijelentéstől, mellyel gyermekére, valamint felelős edzőjére és annak szakmai munkájára negatív hatással lehet.
5. Felelőssége és kötelesség vállalása
   1. Az edzők, a szülők és a játékos kölcsönösen felelősek a játékos magatartásáért az edzéseken, versenyeken, és egyéb sporteseményeken.
   2. A szülők kötelesek biztosítani azt, hogy gyermekük kipihenten, felkészülten és pontosan érkezzen az edzésekre, versenyekre és mérkőzésekre.
   3. A szülők és a játékosok kötelesek együttműködni és elvégezni az edzők és más szakemberek által előírt vizsgálatokat.
   4. A szülők kötelesek elfogadni és betartani, a dietetikus szakemberek által előírt táplálkozási étrendet.
   5. A szülőknek tudomásul kell venniük, hogy gyermekük csak igazolt esetben, betegség vagy iskolai elfoglaltság miatt hiányozhat az edzésről, illetve mérkőzésről. Esetleges hiányzás alkalmával haladéktalanul és írásban (emailben) kell értékesíteniük az edzőt a hiányzás okáról.
   6. Az szülő köteles előre egyeztetni az edzővel/klubbal/MTSZ-­‐szel az edzések óraszámát, szakmai programot, a munkadíjat és a fizetés módját, valamint az MTSZ által nyújtott támogatás mértékét. Az edzővel/klubbal/MTSZ-­‐szel kötelesek meghatározni munkájuk céljait, valamint a várható eredményeket. Elengedhetetlen a kompetencia határok meghatározása, és ezek tiszteletben tartása. Meghatározott esetekben kötelező a szerződések írásba foglalása.
   7. A szülőknek az MTSZ és ITF által előírt alapszabályait ismerniük kell, és azok betartása kötelező.
6. § A NEK pályáinak igénybevételére és az edzések lebonyolítására vonatkozó szabályok
7. A NEK teniszpályáinak igénybevételekor minden személy köteles a *„Nemzeti Edzésközpont válogatott tenisz edzéseken való részvétel és egyéb időpontok igénybevétele a téli időszakban”* dokumentum alapján eljárni.
8. A NEK teniszpályáin tartott edzéseket a játékoso(k)ért felelős edzők vezetik, valamint a pályákon kizárólag az edzők és az edzők által beosztott játékosok és személyek tartózkodhatnak. A szülők, kísérők, és egyéb személyek kizárólag a klubházban vagy a lelátókon tartózkodhatnak.
9. Amennyiben a játékos felelős edzője a szülő, akkor előzetes egyeztetés alapján a szülő részt vehet válogatott edzéseken, és igényelhet egyéb edzésidőpontokat is, a pályaigénybevétele dokumentum alapján.
10. Időpont lemondáskor minden személy köteles értesíteni a pálya beosztásáért felelős személyt.
11. A szülőknek tilos más edzők edzésein részt venni az edzést tartó edző beleegyezése nélkül. E személyeknek tilos a kerítés túloldaláról vagy egyéb helyről zavarniuk az edzést.
12. § Eljárási rendelkezés a Szülői Magatartási Kódex megsértésekor
13. A Szülői Magatartási Kódex az MTSZ Fegyelmi Bizottságának felügyelete alá tartozik.
14. Az Szülői Magatartási Kódex előírásainak megsértése esetén a Fegyelmi Bizottság fegyelmi eljárást kezdeményezhet a szülő ellen.
15. A Fegyelmi Bizottság írásos jelentését az MTSZ Elnökségének továbbítja.

# Referenciák:

MTSZ Válogatási evek, Válogatott Keretek, Kódexek, Pályabeosztás, stb.: <http://www.huntennis.hu/szakmai_oldal/valogatott>

ITF szabályai:

[http://www.itftennis.com/officiating/rulebooks/rules-­‐](http://www.itftennis.com/officiating/rulebooks/rules-)of-­‐tennis.aspx

MTSZ szabályai: <http://www.huntennis.hu/szovetseg/szovetsegi_szabalyozok>

ITF dopping: <http://www.itftennis.com/antidoping/home.aspx>